CELEX: 32006R1678
Language: hu
Date: 2006-11-14 00:00:00
Title: A Bizottság 1678/2006/EK rendelete ( 2006. november 14. ) a 92/2005/EK rendeletnek az állati melléktermékek alternatív ártalmatlanítási és felhasználási módjai tekintetében történő módosításáról   (EGT vonatkozású szöveg)

15.11.2006   
            
            
               HU
            
            
               Az Európai Unió Hivatalos Lapja
            
            
               L 314/4
            
         
      A BIZOTTSÁG 1678/2006/EK RENDELETE
   
   (2006. november 14.)
   a 92/2005/EK rendeletnek az állati melléktermékek alternatív ártalmatlanítási és felhasználási módjai tekintetében történő módosításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nem emberi fogyasztásra szánt állati melléktermékekre vonatkozó egészségügyi előírások megállapításáról szóló, 2002. október 3-i 1774/2002/EK európai parlamenti és tanácsi rendeletre (1) és különösen annak 5. cikke (2) bekezdésének g) pontjára és 6. cikke (2) bekezdésének i) pontjára,
   mivel:
   
               (1)
            
            
               Az 1774/2002/EK rendelet szabályokat állapít meg az állati melléktermékek ártalmatlanítási és felhasználási módjaira vonatkozóan. A rendelet lehetővé teszi az állati melléktermékek kiegészítő, egyéb ártalmatlanítási és felhasználási módjainak alkalmazását is, melyet a megfelelő tudományos bizottsággal folytatott konzultációt követően kell jóváhagyni.
            
         
               (2)
            
            
               A tudományos irányítóbizottság és az Európai Élelmiszer-biztonsági Hatóság (EFSA) véleménye alapján az állati melléktermékek alternatív ártalmatlanítási és felhasználási módjaként eddig hat eljárás került jóváhagyásra az 1774/2002/EK európai parlamenti és tanácsi rendelet állati melléktermékek ártalmatlanítása és felhasználásai tekintetében történő végrehajtásáról, valamint VI. mellékletének a kiolvasztott zsírok biogázzá történő átalakítása és feldolgozása tekintetében történő módosításáról szóló, 2005. január 19-i 92/2005/EK bizottsági rendelet (2) értelmében.
            
         
               (3)
            
            
               A további alkalmazás alapján 2006. július 13-án jelent meg az EFSA véleménye a bioüzemanyagok termo-mechanikai előállítási folyamatának biztonságáról. Ennélfogva a 92/2005/EK rendelet módosításával figyelembe kell venni egyrészt azokat a feltételeket, melyek alapján az adott eljárást a trágya és az emésztőtraktus-tartalom biztonságos ártalmatlanítási módjának tekintik, másrészt a 3. kategóriába tartozó anyagokat.
            
         
               (4)
            
            
               A köz- és állategészségügyre jelentett kockázatok újraértékelése alapján engedélyezni kell a jóváhagyott biodízel előállítási eljárásból származó, 2. kategóriába tartozó anyagok egyes technikai célokra való felhasználását vagy biogázzá történő átalakítását.
            
         
               (5)
            
            
               A 92/2005/EK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 92/2005/EK rendelet a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               A 2. vagy 3. kategóriába tartozó anyagok jóváhagyása, kezelése és felhasználása, illetve ártalmatlanítása
               (1)   A következő folyamatokat hagyták jóvá, melyeket az illetékes hatóság engedélyezhet a 2. vagy 3. kategóriába tartozó anyagok kezelésére és felhasználására, vagy ártalmatlanítására:
               
                           a)
                        
                        
                           az alkalikus hidrolízis I. mellékletben meghatározott folyamata;
                        
                     
                           b)
                        
                        
                           a magas nyomású, magas hőmérsékletű hidrolízis II. mellékletben meghatározott folyamata;
                        
                     
                           c)
                        
                        
                           a magas nyomású hidrolízis biogáz előállításának a III. mellékletben meghatározott folyamata;
                        
                     
                           d)
                        
                        
                           a biodízel-előállítás IV. mellékletben meghatározott folyamata;
                        
                     
                           e)
                        
                        
                           a Brookes-gázosítás V. mellékletben meghatározott folyamata; valamint
                        
                     
                           f)
                        
                        
                           az állati zsír hőtermelő kazánban történő égetésének a VI. mellékletben meghatározott folyamata.
                        
                     A bioüzemanyagok VII. mellékletben meghatározott termo-mechanikai előállítási folyamatát jóváhagyták, melyet az illetékes hatóság engedélyezhet a trágya és az emésztőtraktus-tartalom, valamint a 3. kategóriába tartozó anyagok kezelésére és ártalmatlanítására.
               (2)   Az illetékes hatóság engedélyezheti egyéb feldolgozási paraméterek alkalmazását, feltéve ha e paraméterek megfelelő mértékben csökkentik a köz- és állategészségügyre jelentett kockázatokat az alábbi szakaszokban:
               
                           a)
                        
                        
                           a biodízel-előállításnak a IV. melléklet (1) bekezdése b) pontjának i. alpontjában meghatározott folyamata; valamint
                        
                     
                           b)
                        
                        
                           az állati zsír hőtermelő kazánban történő égetésének a VI. melléklet 1. bekezdése c) pontjának i. alpontjában meghatározott folyamata.”
                        
                     
         
               2.
            
            
               A 3. cikk címében és első mondatában az „I–VI. mellékletben” szövegrész helyébe a „mellékletekben” szöveg lép.
            
         
               3.
            
            
               A 4. cikk a következőképpen módosul:
               
                           a)
                        
                        
                           A (2) bekezdés a következő albekezdéssel egészül ki:
                           „A biodízel-előállítás IV. mellékletben meghatározott folyamatából származó anyagokat azonban el kell égetni.”
                        
                     
                           b)
                        
                        
                           A (3) bekezdés a következő d) ponttal egészül ki:
                           
                                       „d)
                                    
                                    
                                       A biodízel-előállítás IV. mellékletben meghatározott folyamatából származó anyagokat műszaki termékek előállítására kell felhasználni. ”
                                    
                                 
                     
                           c)
                        
                        
                           Az 5. bekezdést el kell hagyni.
                        
                     
         
               4.
            
            
               A mellékletek e rendelet mellékletének megfelelően módosulnak.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. november 14-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 273., 2002.10.10., 1. o. A legutóbb a 208/2006/EK bizottsági rendelettel (HL L 36., 2006.2.8., 25. o.) módosított rendelet.
   
      (2)  HL L 19., 2005.1.21., 27. o. A legutóbb a 2067/2005/EK rendelettel (HL L 331., 2005.12.17., 12. o.) módosított rendelet.
   
      MELLÉKLET
      A 92/2005/EK rendelet mellékletei a következőképpen módosulnak:
      
                  1.
               
               
                  A IV. mellékletben a 3. pontot el kell hagyni.
               
            
                  2.
               
               
                  A szöveg a következő VII. melléklettel egészül ki:
                  
                     „VII. MELLÉKLET
                     BIOÜZEMANYAGOK TERMO-MECHANIKAI ELŐÁLLÍTÁSI FOLYAMATA
                     A bioüzemanyagok termo-mechanikai előállítási folyamata az állati melléktermékek alábbi feltételek szerinti kezelését jelenti:
                     
                                 1.
                              
                              
                                 Az állati melléktermékeket konverterbe töltik, majd 80 °C hőmérsékleten nyolc órán át kezelik. Ezalatt az anyagot folyamatosan zsugorítják megfelelő mechanikai koptatógép alkalmazásával.
                              
                           
                                 2.
                              
                              
                                 Ezt követően az anyagot 100 °C hőmérsékleten legalább két órán át kezelik.
                              
                           
                                 3.
                              
                              
                                 A kapott anyag szemcsemérete nem haladhatja meg a 20 millimétert.
                              
                           
                                 4.
                              
                              
                                 Az állati melléktermékeket oly módon kezelik, hogy az 1. és 2. bekezdésben az időtartamra és a hőmérsékletre vonatkozóan megállapított követelmények egyidejűleg teljesüljenek.
                              
                           
                                 5.
                              
                              
                                 Az anyag hőkezelése során folyamatosan kivonják az elpárolgott vizet a bioüzemanyag feletti légtérből és azt rozsdamentes acélból készült kondenzátoron vezetik el. A kondenzátumot 70 °C hőmérsékleten tárolják legalább egy órán át, mielőtt szennyvízként kibocsátják.
                              
                           
                                 6.
                              
                              
                                 Az anyag hőkezelését követően kibocsátják a konverterből kapott bioüzemanyagot, majd azt teljesen fedett és reteszelt szállítószalagon keresztül automatikusan továbbítják az azonos helyen található égetőbe vagy együttégetőbe.
                              
                           
                                 7.
                              
                              
                                 Bevezették és fenntartják a veszélyelemzés és kritikus ellenőrzési pontok rendszerét, mivel az lehetővé teszi az (1)–(6) bekezdésben meghatározott követelmények ellenőrzését.
                              
                           
                                 8.
                              
                              
                                 A folyamatot szakaszosan végzik.”